Bangla Subtitle By Marib Siraj
বঙ্গানুবাদে - মারিব সিরাজ
রাতের খাবার!
উঠে পড়!
আমরা রাতের খাবার খাবো।
- আমার তেমন ক্ষুধা নেই। - আসো তো... খাও।
- না খেলে মাছ ধরবে কী করে। - আমি খেয়েছি।
আমি বেঁচে থাকতে তুমি না খেয়ে মাছ ধরতে যেতে পারবে না।
তাহলে দীর্ঘজীবী হও আর নিজের যত্ন নাও।
সান্তিয়াগো, আমি আবারও তোমার সাথে যেতে পারতাম।
আমরা বেশ কিছু টাকা কামিয়েছি।
না, না... তুমি এখন একটা পয়মন্ত নৌকায় আছো।
আমি জানি তুমি হতাশ হওনি বলেই আমাকে ছেড়ে যাওনি।
শেষবার মাছ পেয়েছিলাম ৮৪ দিন আগে।
ওদের সাথে থাকো।
বাবা আমাকে যেতে বলেছিল।
আমি একটা ছোট্ট ছেলে আর আমার উচিত তার কথা শোনা।
আমি জানি... সেটাই স্বাভাবিক।
যখন আমি তোমার বয়সী ছিলাম আমি আফ্রিকাগামী...
এক পালতোলা জাহাজে চড়ে বসেছিলাম।
আমি সেখানকার সৈকতে সন্ধ্যাবেলায় সিংহ দেখেছি।
হ্যাঁ, আমি জানি। তুমি আগেও এটা বলেছো।
আগামীকাল ভালোই যাবে, যদি এরকম স্রোত থাকে।
তুমি কোথায় যাবে?
দূরে কোথাও, যেখানে বাতাস নিয়ে যাবে।
সান্তিয়াগো, তুমি যখন আমাকে প্রথম নৌকাতে নিয়ে গিয়েছিলে তখন আমার বয়স কত ছিল?
পাঁচ বছর, আর তুমি প্রায় মরতে বসেছিলে।
আমি মাছটা আগেভাগেই তুলে ফেলেছিলাম,
আর মাছটা নৌকাকে প্রায় ভেঙ্গেই ফেলেছিল।
মনে পড়ে?
আমরা যেদিন থেকে একসাথে যাচ্ছি তার সব ঘটনাই আমার মনে আছে।
শুভকামনা, মেনোলিন।
শুভকামনা, বুড়ো।
সে কিছু একটা পেয়েছে।
আহ! এই তো তুমি, ছোট্ট মাছ।
তুমি একটা সুন্দর টোপ হবে।
মনে হচ্ছে এখানে একটা বড় মাছ আছে।
এটা কাছাকাছি কোথাও আছে।
হ্যাঁ...হ্যাঁ! এই তো।
আমি এই সুযোগটা হারাতে পারবো না।
এই গভীর সমুদ্রে, এটা এ মাসের সবচেয়ে বড় মাছ হবে।
টোপ টা খা!
আয়, মাছ... খা!
মাছটা টোপ গিলবেই।
ঈশ্বর ওকে এটা খাওয়াবে।
ধীরে সুস্থে আয়...
আর আমাকে তোর উপর হার্পুন ছুঁড়তে দে।
তুই তৈরী তো?
এখন!
এটা কী?
ঈশ্বর! এতো ওজন!
মাছটা আমাকেই টেনে নিয়ে যাচ্ছে।
এটা এত বড় হতেই পারে না!
আমি চাইবো, মাছটা না জানুক শুধু একা একজন মানুষ তাকে ধরেছে... একজন বৃদ্ধ মানুষ।
মাছটাকে অবশ্যই আমার শক্তির জানান দিতে হবে।
সেই সময়, এক সন্ধ্যায়, কাসাব্লাঙ্কায় এক পাঞ্জা লড়াইয়ে...
এক নিগ্রোর বিপক্ষে সবাইকে আমার শক্তির প্রমাণ দেখিয়েছিলাম।
যে ছিল ঘাটের সবচেয়ে শক্তিশালী ব্যাক্তি।
আমরা পুরো এক দিন এবং এক রাত একে অন্যের বিপক্ষে লড়েছি।
আমাদের হাত ছিল সোজা আর পাঞ্জা শক্ত করে ধরা ছিল।
আমরা একে অন্যের হাতকে টেবিলে স্পর্শ করানোর চেষ্টা করে যাচ্ছিলাম।
অনেকেই জুয়ায় সামিল হয়েছিল...
আর সেই রুমে কেরোসিন বাতির নিচে...
মানুষের আনাগোনা ক্রমেই বাড়ছিল।
এগারো ঘন্টা গত হয়েছে এবং লড়াই এখনও চলছে।
তারা প্রতি চার ঘন্টা পর পর রেফারি পরিবর্তন করছিল যাতে তারা ঘুমিয়ে নিতে পারে।
অনেক জুয়াড়ি অধৈর্য হয়ে ড্রয়ের অনুরোধ জানাচ্ছিল।
কারণ তাদের জাহাজে চিনির বস্তা বোঝাই করার কাজ ছিল।
নয়তো প্রত্যেকেই সেই লড়াইয়ের শেষ দেখতে চেয়েছিল।
এইতো, সান্তিয়াগো! আরেকটু!
তুমি পারবে!
চালিয়ে যাও! ওকে হারিয়ে দাও!
- এই বেয়ারা! - তোমার জন্য, ইয়াং ম্যান!
আমরা বিজয়ীকে পেয়ে গেছি।
সেই লড়াই শুরু হয়েছিল রবিবার সকালে...
আর শেষ হয়েছিল সোমবার সকালে।
এরপর থেকে অনেক দিন পর্যন্ত তারা আমাকে চ্যাম্পিয়ন বলে ডেকেছে।
বিশাল পাখি বা জন্তু জানোয়ারের কাছে মানুষ হয়তো কিছুই না।
কিন্তু ওরা আমাদের মতো এতটা বুদ্ধিমান নয় তাই আমরা ওদের শিকার করি।
ওরা অনেক উদার এবং সক্ষমও বটে।
বরং আমিই এই অন্ধকার সমুদ্রে জানোয়ারের ভূমিকা পালন করছি।
মাছটা আমার ভাই...
তবুও তাকে আমায় হত্যা করতে হবে।
আমি আনন্দিত যে আমাদের আকাশের তারা শিকার করতে হয় না।
ভাবুন তো, প্রতিদিন যদি কোনো মানুষ চাঁদকে হত্যা করতে চাইতো।
চাঁদটা পালিয়ে যেতো।
এটাও ভাবুন, যদি প্রতিদিন মানুষের সূর্যকে হত্যা করার তাড়া থাকতো...
আমরা সৌভাগ্যবান।
সমুদ্রের উপর বাস করে এই সত্যিকারের ভাইদের হত্যা করেই আমাদের চাহিদা মিটছে।
এমন কোনো মাছের কথা আমি কখনও শুনিনি এমনকি দেখিওনি।
আর এখন, আমরা একই সুতোয় আটকা পড়েছি।
সাবধান, সান্তিয়াগো!
মাছ, আমি মরে যাওয়ার আগ পর্যন্ত তোকে ধরে রাখবো!
ওহ ঈশ্বর, আমার হাত!
ঈশ্বর, আমাকে সহ্য করার শক্তি দাও!
যদি ছেলেটা এখানে থাকতো!
সে আমার জন্য গর্বিত হতো।
আমি এক ক্লান্ত বুড়ো মানুষ...
তবে আমি এটা করেছি!
এতক্ষণ তো সব ভালোই ছিল...
হাঙ্গর!
আমি বেশিক্ষণ তোকে রাখতে পারলাম না, মাছ।
আমি দুঃখিত, মাছ।
বসতে যেও না!
এটা খাও।
ওরা আমাকে হারিয়ে দিলো, মেনোলিন।
মাছটা তো তোমাকে হারায়নি।
না। এটা পরের কথা।
- ওরা কি আমাকে খুঁজতে এসেছিল? - অবশ্যই।
- তোমাকে কতটা কষ্ট করতে হয়েছিল? - অনেক...
- জানো...আমি তোমাকে মিস করেছি। - এখন থেকে আমরা আবার এক সাথে মাছ ধরবো।
আমি আর ভাগ্যবান নই।
ভাগ্য চুলায় যাক! আমি নিজে ভাগ্যকে ডেকে আনবো।
দ্রুত সুস্থ হয়ে ওঠো...
কারণ আমার এখনও অনেক কিছু শেখার আছে আর তুমিই আমাকে সবকিছু শেখাবে।
আমি তোমার জন্য খাবার নিয়ে আসছি।
বিশ্রাম করো, বুড়ো।
অনুবাদ এবং সম্পাদনা মারিব সিরাজ
আমার সাথে যোগাযোগের ঠিকানা maribsiraj@gmail.com